**Lietuvių kalbos ir literatūros kurtiesiems ir neprigirdintiesiems mokyklinio brandos egzamino**

**vykdymo reikalavimai**

Birželio 1 diena. Pradžia – 9.00 val. Trukmė – 3 val. 30 min.

**Kandidatas, atsisėdęs į jam skirtą vietą**:

* **prieš atlikdamas užduotį**

gauna dalyko brandos egzamino užduoties sąsiuvinį;

jį padeda ant stalo / suolo krašto;

vykdytojui leidus patikrina, ar užduoties sąsiuvinyje nėra tuščių lapų ar kito aiškiai matomo spausdinimo broko (pastebėjęs praneša vykdytojui);

užduoties sąsiuvinio antraštiniame lape užrašo savo vardą ir pavardę, mokyklą ir klasę (grupę);

užduočių sąsiuvinius užverčia ir laukia vykdytojų nurodymų;

užduotis pradeda atlikti vykdytojui paskelbus dalyko brandos egzamino pradžią;

* **egzamino metu**

atlieka teksto suvokimo ir teksto kūrimo užduotis;

teksto suvokimo užduotyje pateikiami **du** teksto suvokimo testo variantai (vienas – grožinio, kitas – negrožinio), iš kurių kandidatas egzamino metu **renkasi** vieną ir jį atlieka;

klauso vykdytojo nurodymų;

užduotį atlieka savarankiškai;

nesikalba su kitais kandidatais;

netrukdo kitiems;

rašo juodai rašančiu tušinuku;

gali naudotis pieštuku, trintuku;

savo priemonių neskolina (jeigu būtina keisti rašiklį, privalo tai pasakyti vykdytojui);

gali pasižymėti atsakymus pieštuku, bet įsitikinęs, kad užduotį atliko teisingai, perrašo atsakymą juodai rašančiu tušinuku (užduotys, atliktos tik pieštuku, nevertinamos);

atlikdamas rašytinio teksto kūrimo užduotį pirmiausia gali rašyti pateiktame juodraštyje, tačiau pasilieka pakankamai laiko darbui perrašyti į švarraštį;

parašo 250–300 žodžių apimties rašinį;

nurodo minimalaus žodžių skaičiaus (250 žodžių) ribą (vertinant bus atsižvelgiama į darbo apimtį);

rašo tik jam, o ne vertintojams skirtose vietose;

nerašo su užduotimi nesusijusio teksto ar ženklų, nepiešia piešinių;

išeiti iš patalpos gali tik esant būtinybei ne ilgiau kaip 5 minutėms vykdytojo lydimas;

* **egzamino pabaigoje**

prieš atiduodamas darbą pasitikrina, ar nepaliko klaidų;

darbą baigia paskirtam vykdytojui paskelbus egzamino pabaigą ir laukia, kol vykdytojai surenka užduoties sąsiuvinius ir užklijuoja vokus;

iš egzamino patalpos išeina tik vykdytojui leidus;

baigęs darbą anksčiau, nei vykdytojas paskelbia egzamino pabaigą, tačiau ne vėliau kaip prieš 15 min. iki egzamino pabaigos ir atidavęs vykdytojui užduoties sąsiuvinį gali išeiti iš brandos egzamino patalpos, tačiau negali grįžti į ją iki egzamino pabaigos.

**Sąžiningo elgesio taisyklė**

Kandidatas nenusirašinėja, klauso vykdytojų nurodymų, netrukdo kitiems, neįsineša į patalpą mobiliojo ryšio ir kitų informacijos perdavimo ar priėmimo priemonių, laikosi higienos normos reikalavimų.

Kandidatas, nusižengęs šiai taisyklei, nutraukia užduoties atlikimą ir šalinamas iš egzamino patalpos.

**Linkime sėkmės!**